คำสั่งสำนักงานกลางทะเบียนพาณิชย์คำสั่งสำนักงานกลางทะเบียนพาณิชย์ที่ ๑/๒๕๕๓เรื่องหลักเกณฑ์และวิธีการกำหนดเลขทะเบียนพาณิชย์และเลขคำขอจดทะเบียนพาณิชย์[๑] ตามที่ได้มีการกระจายอำนาจในการรับจดทะเบียนพาณิชย์ตามพระราชบัญญัติทะเบียนพาณิชย์ พ.ศ.๒๔๙๙ ให้แก่องค์กรปกครองส่วนท้องถิ่นคือ เทศบาล และองค์การบริหารส่วนตำบล ทั่วประเทศซึ่งมีจำนวนกว่า ๗,๗๗๖ แห่ง นั้นเพื่อให้ระบบการจดทะเบียนพาณิชย์เกี่ยวกับเลขทะเบียนพาณิชย์และเลขคำขอจดทะเบียนพาณิชย์สามารถรองรับสำนักงานทะเบียนพาณิชย์ที่มีจำนวนมากและมีมาตรฐานสอดคล้องกับการจดทะเบียนห้างหุ้นส่วนและบริษัทอันจะทำให้สามารถเชื่อมโยงข้อมูลทางธุรกิจได้อย่างเป็นระบบโดยภาพรวมตลอดทั้งสามารถจำแนกประเภท จัดเก็บและอ้างอิงข้อมูลเกี่ยวกับผู้ประกอบพาณิชยกิจได้อย่างถูกต้อง ครบถ้วน เชื่อถือได้สำนักงานกลางทะเบียนพาณิชย์จึงมีคำสั่ง ดังต่อไปนี้ข้อ๑ ให้ยกเลิกคำสั่งสำนักงานกลางทะเบียนพาณิชย์ที่ ๑๓๒/๒๕๔๙ เรื่องหลักเกณฑ์และวิธีการกำหนดเลขทะเบียนพาณิชย์และเลขคำขอจดทะเบียนพาณิชย์ ลงวันที่ ๒๗กันยายน พ.ศ. ๒๕๔๙ข้อ๒ กรณีที่ผู้ประกอบพาณิชยกิจเป็นบุคคลธรรมดาให้ใช้เลขประจำตัวประชาชนตามกฎหมายว่าด้วยการทะเบียนราษฎร์เป็นเลขทะเบียนพาณิชย์ข้อ๓ กรณีที่ผู้ประกอบพาณิชยกิจเป็นห้างหุ้นส่วนจดทะเบียนบริษัทจำกัด หรือบริษัทมหาชนจำกัด ให้ใช้เลขทะเบียนนิติบุคคลเป็นเลขทะเบียนพาณิชย์ข้อ๔ กรณีผู้ประกอบพาณิชยกิจเป็นบุคคลธรรมดาซึ่งไม่มีสัญชาติไทยหรือห้างหุ้นส่วนสามัญ หรือนิติบุคคลที่มิได้จดทะเบียนในประเทศไทยหรือนิติบุคคลอื่นนอกจากข้อ ๓ ให้ใช้เลขทะเบียนพาณิชย์ ซึ่งประกอบด้วยตัวเลขทั้งหมดจำนวน๑๓ หลัก แยกเป็น ๗ ส่วน นับจากซ้ายไปขวาดังนี้£ ££ £ ££ £££ £££ £ส่วนที่๑ ส่วนที่ ๒ ส่วนที่ ๓ ส่วนที่ ๔ ส่วนที่ ๕ ส่วนที่ ๖ ส่วนที่ ๗ส่วนที่หนึ่งมี ๑ หลัก กำหนดเป็นเลข ๐แสดงว่าเป็นการจดทะเบียนที่อยู่ในความรับผิดชอบของกรมพัฒนาธุรกิจการค้าส่วนที่สองมี๒ หลัก หมายถึง จังหวัดที่เป็นที่ตั้งสำนักงานใหญ่ของทะเบียนพาณิชย์ กำหนดเลขจังหวัดไว้ตามบัญชี๑ ท้ายคำสั่งนี้ส่วนที่สามมี ๑ หลัก กำหนดเลข ๑ หมายถึง การจดทะเบียนพาณิชย์ส่วนที่สี่มี ๒ หลัก หมายถึง เลขสองตัวท้ายของปีพุทธศักราชที่จดทะเบียนส่วนที่ห้ามี ๓ หลัก หมายถึง สำนักงานทะเบียนพาณิชย์ที่ทำการรับจดทะเบียนพาณิชย์ กำหนดเลขสำนักงานทะเบียนพาณิชย์ไว้ตามบัญชี๒ ท้ายคำสั่งนี้ส่วนที่หกมี ๓ หลัก หมายถึง ลำดับของการจดทะเบียนพาณิชย์ในแต่ละปีกำหนดเลขโดยเริ่มตั้งแต่เลข ๐๐๑ เป็นต้นไปส่วนที่เจ็ดมี ๑ หลัก หมายถึง เลขสำหรับใช้ในการตรวจสอบความถูกต้อง (Check Digit)ของเลขทะเบียนพาณิชย์ข้อ๕ ให้กำหนดเลขคำขอจดทะเบียนพาณิชย์ประกอบด้วยตัวเลขทั้งหมดจำนวน ๑๓ หลัก แยกเป็น ๔ ส่วน นับจากซ้ายไปขวาดังนี้££ £££ ££ ££££££ส่วนที่ ๑ ส่วนที่ ๒ ส่วนที่๓ ส่วนที่๔ส่วนที่หนึ่งมี ๒ หลัก หมายถึง จังหวัดที่เป็นที่ตั้งสำนักงานทะเบียนพาณิชย์กำหนดเลขจังหวัดไว้ตามบัญชี ๑ ท้ายคำสั่งนี้ส่วนที่สองมี ๓ หลัก หมายถึง สำนักงานทะเบียนพาณิชย์กำหนดเลขสำนักงานทะเบียนพาณิชย์ไว้ตามบัญชี ๒ ท้ายคำสั่งนี้ส่วนที่สามมี ๒ หลัก หมายถึง เลขสองตัวท้ายของปีพุทธศักราชที่จดทะเบียนส่วนที่สี่มี ๖ หลัก หมายถึง เลขลำดับของคำขอจดทะเบียนพาณิชย์ในแต่ละปีกำหนดเลขโดยเริ่มตั้งแต่เลข ๐๐๐๐๐๑ เป็นต้นไปข้อ๖ กรณีองค์การบริหารส่วนตำบลได้รับการจัดตั้งเป็นเทศบาลให้ใช้เลขสำนักงานทะเบียนพาณิชย์เดิมข้อ๗ เมื่อได้มีการกำหนดเลขทะเบียนพาณิชย์ข้างต้นไว้แล้วหากภายหลังจะได้มีการเปลี่ยนแปลงหรือแจ้งย้ายสำนักงานใหญ่ไปตั้ง ณท้องที่อื่นใดก็ให้คงเลขทะเบียนพาณิชย์ที่ออกไว้เช่นเดิมข้อ๘ เลขทะเบียนพาณิชย์และเลขคำขอจดทะเบียนพาณิชย์ที่ออกให้ไว้ก่อนมีคำสั่งฉบับนี้ให้ถือเป็นเลขทะเบียนพาณิชย์และเลขคำขอจดทะเบียนพาณิชย์ตามคำสั่งฉบับนี้ทั้งนี้ตั้งแต่วันที่ ๑ มกราคม พ.ศ. ๒๕๕๔ เป็นต้นไปสั่ง ณ วันที่ ๑๔ธันวาคม พ.ศ. ๒๕๕๓บรรยงค์ ลิ้มประยูรวงศ์อธิบดีกรมพัฒนาธุรกิจการค้า[เอกสารแนบท้าย]๑. บัญชี๑ ท้ายคำสั่งสำนักงานกลางทะเบียนพาณิชย์ ที่ ๑/๒๕๕๓ เรื่องหลักเกณฑ์และวิธีการกำหนดเลขทะเบียนพาณิชย์และเลขคำขอจดทะเบียนพาณิชย์ รหัสจังหวัด๒. บัญชี๒ ท้ายคำสั่งสำนักงานกลางทะเบียนพาณิชย์ ที่ ๑/๒๕๕๓ เรื่องหลักเกณฑ์และวิธีการกำหนดเลขทะเบียนพาณิชย์และเลขคำขอจดทะเบียนพาณิชย์ รหัสสำนักงานทะเบียนพาณิชย์(ดูข้อมูลจากภาพกฎหมาย)ปริยานุช/ผู้จัดทำ๑๓ มกราคม ๒๕๕๔ณัฐวดี/ตรวจ๑๓ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๕๑ ง/หน้า ๖๑/๒๙ ธันวาคม ๒๕๕๓